4. razred, družba, 8. 5. 2020

Pozdravljeni!

Zadnjič ste se učili storitvene dejavnosti. V zvezek ste morali narediti zapiske.

Preberi moj primer zapiskov. Če želiš, dopolni svoje zapiske ali prepiši moje ali jih natisni in zalepi v zvezek.

**STORITVENE DEJAVNOSTI**

**1. STORITVENE DEJAVNOSTI, KI JIH UVRŠČAMO V GOSPODARSKE DEJAVNOSTI.**

a)**Opravljajo določene storitve, ki jih moraš plačati takoj**.

Primer: Če nimaš denarja, ne moreš plačati vstopnine za bazen ali frizerja ali ti izklopijo elektriko.

Primeri: zavarovalnice, turistične agencije, dobavitelji elektrike in vode, pošta, avtomehanik, komunalne službe…..

b) **Posredujejo nam pridelke** (trgovina, tržnica: solata, sadje, rože) in izdelke (trgovine: pralni stroj, pohištvo)

**2. STORITVENE DEJAVNOSTI ALI JAVNE SLUŽBE , KI JIH UVRŠČAMO V NEGOSPODARSKE DEJAVNOSTI.**

**Za te storitve denar zagotavlja država in občine** (šolstvo, zdravstvo, gledališča, knjižnice, policisti, vojaki ).

Izobrazbo pridobimo s šolanjem:osnovna šola, srednje šola, fakulteta.

Poklic je delo, ki ga opravljaš. Pogoj za opravljanje določenega poklica so znanje in sposobnosti, ki jih pridobiš z izobrazbo.

Če želim opravljati delo turističnega vodnika, moram znati tuje jezike, zgodovino, geografijo.

Če želim biti frizerka, moram končati srednjo šolo za frizerja.

* Nova naloga.
* V zvezek napiši naslov – storitvene dejavnosti. Prepiši vprašanja in napiši odgovore.

1. Naštej nekaj storitvenih dejavnosti, ki so nujno potrebne za tvoje normalno življenje.

2. Čemu so namenjene javne službe npr. zdravstvo in šolstvo?

3. Povprašaj starše, kolikšen delež osebnega dohodka morajo vsak mesec prispevati državi.

Nalogo mi ne rabiš posredovati. Novo snov (dejavnosti) večkrat ponovi, je ogromno novih besed.